APSTIPRINĀTS

Valsts kases 2016. gada 22. novembra

iepirkuma komisijas sēdē,

protokols Nr. 2

**Uzaicinājums**

Rīgā

|  |  |  |  |
| --- | --- | --- | --- |
| 22.11.2016. |  | Nr. | VK/2016/10 |

Uzaicinājums iesniegt piedāvājumu

1. **Iepirkuma priekšmets**

Valsts kases integrētas vadības sistēmas sertifikācija atbilstoši ISO 9001:2015 un ISO 27001:2013 prasībām (turpmāk Pakalpojums).

(Iepirkuma priekšmets ietver arī periodiskās uzraudzības auditus atbilstoši ISO 9001, 27001 standarta prasībām pakalpojuma nodrošināšanu.)

(CPV kods: 79132000-8 – „Sertificēšanas pakalpojumi” 21.kategorija).

1. **Pasūtītājs un iepirkuma identifikācijas numurs:**
	1. Pasūtītājs un rekvizīti:

Valsts kase

Smilšu ielā 1

Reģ. Nr. 90000597275

Tālruņa Nr. 67094222

Faksa Nr. 67094220

kase@kase.gov.lv;

* 1. Iepirkuma identifikācijas numurs: VK/2016/10.
1. **Iepirkuma metode un paredzamā līgumcena:**
	1. iepirkuma metode - Publiskais iepirkums saskaņā ar Publisko iepirkumu likuma 8.2 pantu.
	2. paredzamā līgumcena - 11 000 EUR (bez PVN).
2. **Piedāvājumu iesniegšanas laiks un vieta**
	1. Piedāvājumi jāiesniedz līdz 2016. gada 5. decembra plkst. 11.00 Valsts kases Birojā A308.kab., Smilšu ielā 1, Rīgā, LV-1919 vai pa pastu; kontaktpersona – Valsts kases Kvalitātes un risku vadības departamenta informācijas drošības speciālists Lauris Vāvere: 67094389 e-pasts: lauris.vavere@kase.gov.lv.
	2. Piedāvājumu, kas iesniegts vai piegādāts pēc uzaicinājuma 4.1.apakšpunktā norādītā termiņa, neatvērtu nosūta atpakaļ tā iesniedzējam.
3. **Piedāvājumu noformēšana**
	1. Piedāvājums jāiesniedz aizlīmētā aploksnē. Piedāvājumam jābūt latviešu valodā un jāsastāv no viena piedāvājuma oriģināla un vienas kopijas elektroniskā formātā.
	2. Uz aploksnes jābūt norādei:
		1. piedāvājums iepirkuma procedūrai **„Valsts kases integrētas vadības sistēmas (ISO 9001, ISO 27001) sertifikācija”**;
		2. identifikācijas Nr. VK/2016/10;
		3. pretendenta nosaukums, juridiskā adrese, tālruņa un faksa numurs;
		4. neatvērt līdz 2016. gada 5. decembra plkst.11:00.;
	3. Piedāvājuma oriģināleksemplāru noformē un iesniedz kā vienu sējumu ar uzrakstu „ORIĢINĀLS”. Sējumam pievieno satura rādītāju, visas lapas sanumurē un cauršauj ar diegu vai caurauklo ar auklu, kuras galus sasien mezglā, mezglu pielīmējot sējuma pēdējai lapai ar papīra uzlīmi. Uz papīra uzlīmes raksta apliecinājuma tekstu, norādot: sējumā sanumurēto un cauršūto (cauraukloto) lapu skaits, norādīts ar cipariem un vārdiem. Apliecinājuma tekstu ar parakstu apliecina persona, kura cauršuva (cauraukloja) sējumu, parakstā iekļaujot personas parakstu, tā atšifrējumu un ziņas, kas ļauj nepārprotami identificēt šo personu. Kā arī norāda apliecinājuma izdarīšanas datumu.
	4. viena kopija elektroniskā formātā. Elektroniskā formātā USB zibatmiņā sagatavots piedāvājums ierakstīts ar MS Office, Adobe Acrobat vai OpenOffice/LibreOffice nolasāmā formātā.
	5. Pretendents samaksā visus izdevumus, kas saistīti ar piedāvājuma sagatavošanu un iesniegšanu pasūtītājam.
4. **Piedāvājuma derīguma termiņš**

Pretendenta iesniegtā piedāvājuma derīguma termiņš ir līdz iepirkuma līguma noslēgšanai, bet ne mazāks kā 60 (sešdesmit) dienas, skaitot no iepirkuma procedūrā noteiktās piedāvājumu iesniegšanas dienas.

1. **Nosacījumi pretendentu dalībai iepirkuma procedūrā:**
	1. Iepirkuma procedūras piedāvājumam jābūt par visu iepirkuma priekšmeta apjomu.
	2. Iepirkumā var piedalīties jebkura persona vai personu apvienība, kura atbilst uzaicinājumā izvirzītajām prasībām.
	3. Ja piegādātājs ir laikus pieprasījis papildu informāciju par iepirkuma procedūras uzaicinājumā iekļautajām prasībām, iepirkuma komisija to sniedz trīs darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju iepirkuma komisija nosūta piegādātājam, kas uzdevis jautājumu, un vienlaikus ievieto sniegto atbildi arī Pasūtītāja tīmekļa mājaslapas [www.kase.gov.lv](http://www.kase.gov.lv) sadaļā „Publiskie iepirkumi”, kur ir pieejams iepirkuma procedūras uzaicinājums, norādot arī uzdoto jautājumu.
2. **Pretendentu atlases prasības, iesniedzamie pretendentu atlases dokumenti un pārbaudāmās ziņas:**
	1. **Pretendentu atlases prasības:**
		1. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja:
			1. pasludināts pretendenta maksātnespējas process (izņemot gadījumu, kad maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu), apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts;
			2. ievērojot Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumu, ir konstatēts, ka pretendentam dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 EUR;
			3. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par plānoto līgumu vai iepirkuma dokumentos noteiktajām prasībām, kā arī uz personālsabiedrības biedru, ja pretendents ir personālsabiedrība, ir attiecināmi Publisko iepirkumu likuma (turpmāk – PIL) 8.2 panta piektās daļas 1. un 2.punktā (uzaicinājuma 8.1.1.1. un 8.1.1.2.apakšpunkts) minētie nosacījumi;
		2. Pretendenta pieredze iepriekšējo triju gadu laikā – veikta vismaz vienas akreditētas kvalitātes vadības sistēmas sertificēšana atbilstoši standarta ISO 9001 vai vismaz vienas akreditētas informācijas drošības pārvaldības sistēmas sertificēšana atbilstoši standarta ISO 27001 prasībām Latvijas Republikā;
		3. Pretendentam ir jāapliecina, ka viņa rīcībā ir vismaz divi auditori, tai skaitā vadošais auditors, kuru darba valoda ir latviešu valoda;
		4. Pretendentam jāapliecina, ka vadošajam auditoram iepriekšējo triju gadu laikā sistēmu auditos ir pieredze kā vadošajam auditoram;
		5. Pretendentam jāapliecina, ka pakalpojuma nodrošināšanas rezultātā pasūtītāja integrētā vadības sistēma tiks sertificēta ar akreditētu sertifikātu (LATAK vai ekvivalentu);
		6. Pretendents nodrošina aprīkojumu un materiālus, kas nepieciešami audita veikšanai.
	2. **Iesniedzamie pretendentu atlases dokumenti:**
		1. Pretendenta pieteikums iepirkuma procedūrai (uzaicinājuma 2.pielikums). Pieteikumu paraksta pretendenta vadītājs vai vadītāja pilnvarota persona (jānorāda pilns vārds, uzvārds un amats). Pieteikumā norāda pretendenta nosaukumu un rekvizītus, kā arī apliecina, ka:
			1. iepirkuma procedūras uzaicinājuma nosacījumi ir skaidri un saprotami, pretendents tiem piekrīt un nodrošina to izpildi;
			2. parakstot iepirkuma līgumu, piegādātājs piekrīt iepirkuma līguma publicēšanai pasūtītāja tīmekļa mājaslapā saskaņā ar PIL 8.2 panta trīspadsmito daļu;
		2. Pretendenta nodarbināto auditoru CV, kurus ir paredzēts nodarbināt iepirkuma priekšmeta realizācijai;
		3. Pretendenta pieredzes apraksts, kurā iekļauta informācija, lai novērtētu atbilstību atlases prasībām un kvalitātes kritērijiem, norādot kontaktpersonu, kas minēto var apliecināt.
	3. **Pārbaudāmās ziņas:**
		1. Lai pārbaudītu, vai pretendents nav izslēdzams no dalības iepirkumā PIL 8.2 panta piektās daļas 1., 2. vai 3.punktā (uzaicinājuma 8.1.1.1, 8.1.1.2. vai 8.1.1.3.apakšpunkts) minēto apstākļu dēļ, iepirkuma komisija:
			1. attiecībā uz Latvijā reģistrētu vai pastāvīgi dzīvojošu pretendentu un PIL 8.2 panta piektās daļas 3.punktā minēto personu, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:
				1. par PIL 8.2 panta piektās daļas 1.punktā minētajiem faktiem — no Uzņēmumu reģistra;
				2. par PIL 8.2 panta piektās daļas 2.punktā minēto faktu — no Valsts ieņēmumu dienesta. Iepirkuma komisija attiecīgo informāciju no Valsts ieņēmumu dienesta ir tiesīga saņemt, neprasot pretendenta un PIL 8.2 panta piektās daļas 3.punktā minētās personas piekrišanu;
			2. attiecībā uz ārvalstī reģistrētu vai pastāvīgi dzīvojošu pretendentu un PIL 8.2 panta piektās daļas 3.punktā minēto personu pieprasa, lai pretendents iesniedz attiecīgās kompetentās institūcijas izziņu (izsniegtu ne agrāk kā vienu mēnesi pirms iesniegšanas dienas), kas apliecina, ka uz to un PIL 8.2 panta piektās daļas 3.punktā minēto personu neattiecas PIL 8.2 panta piektajā daļā noteiktie gadījumi. Termiņu izziņas iesniegšanai iepirkuma komisija nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, iepirkuma komisija to izslēdz no dalības iepirkumā.
			3. atkarībā no atbilstoši PIL 8.2 panta septītās daļas 1.punkta „b” apakšpunktam (uzaicinājuma 8.3.1.1.2.apakšpunkts) veiktās pārbaudes rezultātiem iepirkuma komisija:
				1. neizslēdz pretendentu no dalības iepirkumā, ja konstatē, ka saskaņā ar Ministru kabineta noteiktajā informācijas sistēmā esošo informāciju pretendentam un PIL 8.2 panta piektās daļas 3.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR;
				2. informē pretendentu par to, ka saskaņā ar Valsts ieņēmumu dienesta publiskajā nodokļu parādnieku datubāzē pēdējās datu aktualizācijas datumā ievietoto informāciju ir konstatēts, ka tam vai PIL 8.2 panta piektās daļas 3.punktā minētajai personai dienā, kad paziņojums par plānoto līgumu publicēts Iepirkumu uzraudzības biroja mājaslapā, vai arī dienā, kad pieņemts lēmums par iespējamu līguma slēgšanas tiesību piešķiršanu, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 EUR, un nosaka termiņu — 10 dienas pēc informācijas izsniegšanas vai nosūtīšanas dienas — apliecinājuma iesniegšanai. Pretendents, lai apliecinātu, ka tam un PIL 8.2 panta piektās daļas 3.punktā minētajai personai nebija nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR, iesniedz attiecīgās personas vai tās pārstāvja apliecinātu izdruku (izziņu) no Valsts ieņēmumu dienesta elektroniskās deklarēšanas sistēmas par to, ka attiecīgajai personai nebija nodokļu parādu, tajā skaitā valsts sociālās apdrošināšanas iemaksu parādu, kas kopsummā pārsniedz 150 EUR. Ja noteiktajā termiņā minētais apliecinājums nav iesniegts, iepirkuma komisija pretendentu izslēdz no dalības iepirkumā.
3. **Tehniskā specifikācija**

Jāiesniedz Tehniskais piedāvājums saskaņā ar uzaicinājuma 1.pielikumu un pieredzes apraksti par kvalitātes kritēriju atbilstību.

1. **Finanšu piedāvājums**

Piedāvājumam jābūt izteiktam *euro* bez PVN atbilstoši Finanšu piedāvājuma veidlapai (uzaicinājuma 3.pielikums).

1. **Iepirkuma līguma izpildes laiks:**

Līguma izpildes laiks: 3 (trīs) gadi.

1. **Piedāvājumu vērtēšana un lēmuma pieņemšana**
	1. Pretendentu novērtēšanā un salīdzināšanā iepirkuma komisija izskata piedāvājuma atbilstību iepirkuma procedūras uzaicinājuma 8.punktā norādītajām pretendentu atlases un uzaicinājuma 9.punktā norādītajām tehniskās specifikācijas (1.pielikums) prasībām.
	2. Ja pretendenta iesniegtā piedāvājuma kopsumma pārsniedz uzaicinājuma 3.2.apakšpunktā norādīto paredzamo līgumcenu, piedāvājums tiek noraidīts.
	3. Ja piedāvājums pakalpojumu līgumam ir nepamatoti lēts, iepirkuma komisija pirms šā piedāvājuma iespējamās noraidīšanas rakstveidā pieprasa detalizētu paskaidrojumu par būtiskajiem piedāvājuma nosacījumiem.
	4. Piedāvājumus, kas neatbilst iepirkuma procedūras uzaicinājuma prasībām, iepirkuma komisija noraida kā neatbilstošu un tālāk neizskata.
	5. Komisija izvēlas saimnieciski visizdevīgāko piedāvājumu tikai no tiem piedāvājumiem, kas atbilst iepirkuma procedūras uzaicinājuma un tehniskās specifikācijas prasībām.
	6. Par saimnieciski visizdevīgāko tiks atzīts piedāvājums, kurš ieguvis visaugstāko vidējo kopējo novērtējumu.
	7. Iepirkumu komisija pieņem lēmumu slēgt iepirkumu līgumu ar pretendentu, kura iesniegtais piedāvājums novērtēts kā saimnieciski visizdevīgākais atbilstoši iepirkuma procedūras uzaicinājuma norādītajiem vērtēšanas kritērijiem.
	8. Komisija izvēlas saimnieciski visizdevīgāko piedāvājumu atbilstoši šādiem piedāvājumu vērtēšanas kritērijiem (vērtēšanas kritēriju punktus nesummē, ja pretendenta vairāki auditori atbilst vienam vērtēšanas kritērijam):

| **Vērtēšanas kritērijs** | **Maksimālais punktu skaits** |
| --- | --- |
| * 1. **Piedāvājuma cena**
 | **50 punkti** |
| * 1. **Pretendenta kvalitātes kritēriji**
 | **50 punkti** |
| **KOPĀ:** | **100 punkti** |

Piedāvājumu vērtēšana notiek proporcionāli pēc punktu metodes. Uzvarētājs saņem maksimālo punktu skaitu – 100 punktus. Gala vērtējumu aprēķina, ņemot vērā piedāvāto cenu un kvalitatīvo kritēriju vērtējumā iegūto punktu kopsummu, pēc šādas formulas:

**V = Pc + Pq,**

kur

*V* Pretendenta piedāvājuma gala vērtējums

Pc Punktu skaits 1.kritērijā (tiks aprēķināts pēc formulas Pc= **(**C min/C) x 50)

*C min* Zemākā piedāvātā cena no visiem piedāvājumiem

*C* Pretendenta piedāvātā cena

*Pq* Punktu skaits 2.kritērijā (tiks aprēķināts pēc formulas Pq= **(**Q/Q max) x 50)

Q max Maksimālie saņemtie punkti par kvalitātes kritērijiem

Q Pretendenta saņemtie punkti par kvalitātes kritērijiem

|  |  |
| --- | --- |
| **Kvalitātes kritēriju novērtējums** | **Piešķirtie punkti** |
| **Vērtēšanas kritēriji pretendentam** |  |
| Iepriekšējo 3 gadu laikā veikta vismaz viena kvalitātes vadības sistēmas sertificēšana atbilstoši ISO 9001 prasībām valsts pārvaldes vai pašvaldības iestādei Latvijā | 2 |
| Iepriekšējo 3 gadu laikā veikta vismaz viena kvalitātes vadības sistēmas sertificēšana atbilstoši ISO 9001 prasībām iestādē ar vairāk nekā 150 darbiniekiem | 2 |
| Iepriekšējo 3 gadu laikā veikta vismaz viena informācijas drošības vadības sertificēšana atbilstoši ISO 27001 prasībām finanšu sektorā (bankas un apdrošināšanas sabiedrības) | 4 |
| Iepriekšējo 3 gadu laikā veikta vismaz viena integrēta kvalitātes vadības sistēmas un informācijas drošības vadības sertificēšana atbilstoši ISO 9001 un ISO 27001 prasībām | 4 |
| Iepriekšējo 3 gadu laikā pabeigts vismaz viens pilna cikla sertificēšanas līgums un noslēgts atkārtots ar to pašu klientu atbilstoši kvalitātes vadības sistēmas ISO 9001 vai informācijas drošības vadības ISO 27001 prasībām  | 4 |
| **Vērtēšanas kritēriji pretendenta vadošam auditoram** |  |
| Iepriekšējo 3 gadu laikā veiktas vismaz trīs kvalitātes vadības sistēmas sertificēšanas kā vadošajam auditoram atbilstoši ISO 9001 prasībām | 1 |
| Iepriekšējo 3 gadu laikā veikta vismaz viena informācijas drošības vadības sertificēšana kā vadošajam auditoram atbilstoši ISO 27001 prasībām | 1 |
| Augstākā izglītība ekonomikas un finanšu sfērā | 2 |
| Augstākā izglītība informācija tehnoloģiju sfērā | 2 |
| Vismaz viens papildus izglītību apliecinošs sertifikāts CISA, CISM, CISSP, CEH | 4 |
| **Vērtēšanas kritēriji pretendenta auditoriem** |  |
| Iepriekšējo 3 gadu laikā dalība vismaz vienā sertificēšanā kā auditoram atbilstoši kvalitātes vadības sistēmas ISO 9001 prasībām vai informācijas drošības vadības atbilstoši ISO 27001 prasībām | 1 |
| Augstākā izglītība ekonomikas un finanšu sfērā | 1 |
| Augstākā izglītība informācija tehnoloģiju sfērā | 1 |
| Vismaz viens papildus izglītību apliecinošs sertifikāts CISA, CISM, CISSP, CEH | 2 |
| **Vērtēšanas kritēriji izpildes termiņam** |  |
| Audits tiek veikts 2 dienās ar 3 auditoriem | 4 |

* 1. Ja divi pretendenti saņēmuši vienādu augstāko punktu skaitu, par uzvarētāju tiek atzīts pretendents, kuram ir zemāka finanšu piedāvājuma kopējā cena.
	2. Iepirkuma komisija informē visus pretendentus par iepirkumā izraudzīto pretendentu vai pretendentiem triju (3) darbdienu laikā pēc lēmuma pieņemšanas, kā arī lēmumu ievieto pasūtītāja tīmekļa mājaslapas: [www.kase.gov.lv](http://www.kase.gov.lv) sadaļā „Publiskie iepirkumi”.
	3. Ne vēlāk kā dienā, kad stājas spēkā attiecīgi iepirkuma līgums vai tā grozījumi, pasūtītājs savā tīmekļa mājaslapā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pasūtītāja tīmekļa mājaslapā vismaz visā iepirkuma līguma darbības laikā, bet ne mazāk kā 36 mēnešus pēc līguma spēkā stāšanās dienas.

|  |  |
| --- | --- |
| Iepirkuma „Valsts kases integrētas vadības sistēmas (ISO 9001, ISO 27001) sertifikācija”komisijas priekšsēdētājs | L.Vāvere |
| *Lazdiņa 67094353* |  |

1. pielikums

Iepirkuma „Valsts kases integrētas vadības

 sistēmas (ISO 9001, ISO 27001) sertifikācija”

(Nr. VK/2016/10) uzaicinājumam

Tehniskā specifikācija

**1. MĒRĶIS**

Novērtēt Valsts kases kvalitātes vadības sistēmas atbilstību ISO 9001:2015 un informācijas drošības pārvaldības sistēmas atbilstību 27001:2013 standartu prasībām un nodrošināt integrētas sistēmas akreditētu sertifikāciju (t.sk. periodisku uzraudzību).

**2. TEHNISKAIS APRAKSTS**

* 1. Izpildītājam jāveic sertifikācijas audits par Valsts kases kvalitātes vadības sistēmas atbilstību ISO 9001:2015 un informācijas drošības pārvaldības sistēmas atbilstību 27001:2013 standartu prasībām **ne vēlāk kā līdz 2017.gada 6.februārim,** ne ilgāk kā trīs darba dienas.
	2. Sertifikācijas audits jāveic sertifikācijai pieteiktajā sfērā - Valsts budžeta izpilde; Valsts parāda vadība; Naudas līdzekļu un valsts aizdevumu vadība; Eiropas Savienības fondu un ārvalstu finanšu palīdzības maksājumu un sertifikācijas iestādes funkciju realizācija.
	3. Atbilstības gadījumā jāizsniedz akreditēts sertifikāts, kas apstiprina kvalitātes vadības sistēmas atbilstību ISO 9001:2015 un informācijas drošības pārvaldības sistēmas atbilstību 27001:2013 standartu prasībām. Sertifikātam jābūt noformētam angļu un latviešu valodā ar derīguma termiņu ne mazāk kā 3 (trīs) gadi.
	4. Pēc sertifikāta saņemšanas jāveic 2 (divi) uzraudzības auditi līdz sertifikācijas auditam.
	5. Pārbaudes jāveic Valsts kases telpās - Smilšu ielā 1 un Smilšu ielā 7.

**3. GALAREZULTĀTS**

* 1. Veikta Valsts kases integrētas vadības sistēmas akreditēta sertifikācija un izsniegts sertifikāts, kas apliecina atbilstību ISO 9001:2015 un 27001:2013 standartam.
	2. Veikti periodiskie uzraudzības auditi.

Ar šo apliecinām, ka pakalpojumu sniegsim atbilstoši iepirkuma tehniskajā specifikācijā noteiktajam.

|  |  |
| --- | --- |
| Pretendenta pilnvarotā pārstāvja pilns amata nosaukums: (paraksts, paraksta atšifrējums) |  |
| \_\_\_\_\_\_\_\_\_\_\_\_\_\_\_\_\_\_\_\_\_datums |  |

2. pielikums

Iepirkuma „Valsts kases integrētas vadības

 sistēmas (ISO 9001, ISO 27001) sertifikācija”

(Nr. VK/2016/10) uzaicinājumam

**Pieteikums dalībai iepirkumā**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ reģ. Nr. \_\_\_\_\_\_\_\_\_\_\_\_\_\_\_\_\_,

 (nosaukums)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (juridiskā adrese, faktiskā adrese)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (tālruņa numurs, faksa numurs, e-pasta adrese)

tā\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā\_\_\_\_\_\_\_\_\_\_\_

 (personas, kurai ir tiesības pārstāvēt Pretendentu, vārds, uzvārds un amats)

1. Iepazinušies ar iepirkuma procedūras „Valsts kases integrētas vadības sistēmas (ISO 9001, ISO 27001) sertifikācija” (iepirkuma identifikācijas Nr. VK/2016/10) uzaicinājumu un tam pievienoto tehnisko specifikāciju, piesakām dalību šajā iepirkumā.

2. Piekrītam ievērot iepirkuma procedūras uzaicinājuma prasības.

3. Atzīstam sava piedāvājuma spēkā esamību līdz uzaicinājumā noteiktajam piedāvājuma derīguma termiņa beigām.

4. Apliecinām, ka, parakstot iepirkuma līgumu, piegādātājs piekrīt šī iepirkuma līguma publicēšanai pasūtītāja mājaslapā saskaņā ar Publisko iepirkumu likuma 8.2 panta trīspadsmito daļu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ / \_\_\_\_\_\_\_\_\_\_\_\_\_\_\_\_\_\_\_ /

(Pretendenta vai tā pilnvarotās personas paraksts) (paraksta atšifrējums)

Vieta \_\_\_\_\_\_\_\_\_\_\_

Datums \_\_\_\_\_\_\_\_\_\_\_\_\_\_\_\_\_

3. pielikums

Iepirkuma „Valsts kases integrētas vadības

 sistēmas (ISO 9001, ISO 27001) sertifikācija”

(Nr. VK/2016/10) uzaicinājumam

**Finanšu piedāvājuma veidlapa**

|  |  |  |
| --- | --- | --- |
| **Nosaukums** | **Vienību skaits** | **Summa EUR bez PVN** |
| Valsts kases integrētas vadības sistēmas (ISO 9001, ISO 27001) sertifikācija  | 1 |  |
| Uzraudzības audits  | 2 |  |
| **Summa bez PVN (EUR)****PVN 21 % (EUR)****Summa EUR kopā ar PVN (EUR)** |  |
|  |
|  |

 **Mūsu piedāvājuma kopsumma EUR (bez PVN) ir:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ar šo mēs apstiprinām un apliecinām sniegto ziņu patiesumu.

|  |  |
| --- | --- |
| Pretendenta pilnvarotā pārstāvja pilns amata nosaukums: |  |
| Paraksts: |  |
| Paraksta atšifrējums: |  |

4. pielikums

Iepirkuma „Valsts kases integrētas vadības

 sistēmas (ISO 9001, ISO 27001) sertifikācija”

(Nr. VK/2016/10) uzaicinājumam

**Līguma projekts Nr. VKI/S/16/\_\_\_\_\_\_**

par Valsts kases integrētas vadības

sistēmas sertifikāciju atbilstoši ISO 9001:2015

 un ISO 27001:2013 prasībām

Rīgā

2016.gada \_\_\_.\_\_\_\_\_\_\_\_\_\_

**Valsts kase**, reģ.Nr. 90000597275, adrese: Smilšu ielā 1, Rīgā, LV-1919 (turpmāk - Pasūtītājs), tās pārvaldnieka Kaspara Āboliņa personā, kurš rīkojas saskaņā ar Ministru kabineta 2004.gada 3.augusta noteikumiem Nr.677 „Valsts kases nolikums” no vienas puses

un

**\_\_\_\_\_\_\_\_\_\_\_\_\_\_\_\_\_**(turpmāk - Piegādātājs), no otras puses (abi kopā un katrs atsevišķi turpmāk ­ Puses/Puse), pamatojoties uz iepirkuma procedūras (iepirkumu identifikācijas Nr. Nr.VK/2016/10, turpmāk - Iepirkums) rezultātiem, noslēdz šo līgumu (turpmāk – Līgums).

1. **Līguma priekšmets**
	1. Pasūtītājs pasūta un apmaksā, bet Piegādātājs sniedz Pasūtītājam Valsts kases integrētas vadības sistēmas sertifikācijas un periodiskās uzraudzības atbilstoši ISO 9001:2015 un ISO 27001:2013 prasībām pakalpojumu (turpmāk - Pakalpojums) saskaņā ar Līguma un Iepirkuma tehniskās specifikācijas prasībām, kas ir Līguma neatņemama sastāvdaļa.
	2. Sertificējamās darbības sfēra: Valsts budžeta izpilde; Valsts parāda vadība; Naudas līdzekļu un valsts aizdevumu vadība; Eiropas Savienības fondu un ārvalstu finanšu palīdzības maksājumu un sertifikācijas iestādes funkciju realizācija.
	3. Sertificējamās vietas: Pasūtītāja telpās - Smilšu ielā 1 un Smilšu ielā 7.
2. **Līgumcena un apmaksas kārtība**
	1. Par akreditētu integrētas sistēmas sertifikāciju atbilstoši ISO 9001:2015 un ISO 27001:2013 standarta prasībām (turpmāk – sertifikācijas nodevums) Pasūtītājs maksā Piegādātājam \_\_\_\_\_\_\_\_\_\_\_\_\_\_\_(\_\_\_) un par katru uzraudzības auditu (turpmāk – uzraudzības nodevums) Pasūtītājs maksā Piegādātājam \_\_\_\_\_\_\_\_\_\_\_(\_\_\_\_\_\_\_\_\_\_\_). Kopējā Līgumcena ir \_\_\_\_\_\_\_\_\_\_\_\_(\_\_\_\_\_\_\_\_\_), kurai pieskaitāms pievienotās vērtības nodoklis (PVN) atbilstoši Latvija Republikas normatīvajos aktos noteiktajam Pakalpojuma sniegšanas dienā.
	2. Sertifikācijas nodevuma cenā ir iekļauti divi akreditēti sertifikāti - viens latviešu otrs angļu valodā.
	3. 10 (desmit) darba dienu laikā pēc saskaņotas un parakstītas sertifikācijas audita atskaites (sertifikācijas nodevuma) vai uzraudzības audita atskaites (uzraudzības nodevuma) iesniegšanas Piegādātājs sagatavo un iesniedz Pasūtītājam rēķinu.
	4. Pasūtītājs veic samaksu 10 (desmit) darba dienu laikā pēc rēķina saņemšanas.
	5. Samaksa par Pakalpojumu tiek veikta, pārskaitot naudu uz Piegādātāja iesniegtajā rēķinā norādīto norēķinu kontu. Par apmaksas dienu tiek uzskatīta tā diena, kad Pasūtītājs devis maksājuma rīkojumu bankai, apmaksājot Līguma 2.3.apakšpunktā minēto rēķinu
	6. Visi ar Pakalpojuma veikšanu saistītie izdevumi, kas Piegādātājam rodas, nodarbinot izpildē iesaistīto personālu un speciālistus, ir iekļauti Līguma 2.1.apakšpunktā norādītajā kopējā Līgumcenā.
3. **Pušu tiesības un pienākumi**
	1. Pasūtītāja tiesības un pienākumi:
		1. Ievērot Līguma noteikumus un termiņus;
		2. Nodrošināt Piegādātāju ar visu informāciju, kas nepieciešama Līguma izpildei, kā arī nodrošināt Pasūtītāja atbildīgo darbinieku līdzdalību Līguma izpildē, lai nodrošinātu pienākumu izpildi no Pasūtītāja puses.
	2. Piegādātāja tiesības un pienākumi:
		1. ievērot Līguma noteikumus un termiņus;
		2. Līguma izpildes ietvaros visus sagatavotos dokumentus iesniegt Pasūtītājam gan elektroniskā formātā, gan papīra formātā;
		3. uzņemties atbildību par autortiesību aizsardzību un normatīvo aktu ievērošanu, uzņemoties pilnu atbildību par jebkurām tiesiskām vai finansiālām sekām šajā sakarā.
		4. Piegādātājs Iepirkuma piedāvājumā norādīto un Pakalpojuma izpildē iesaistīto personālu drīkst aizvietot tikai ar Pasūtītāja rakstveida saskaņojumu un ar nosacījumu, ka Pakalpojuma izpildē iesaistītā personāla kvalifikācija nav zemāka kā norādīts Iepirkumam iesniegtajā piedāvājumā.
	3. Puses apņemas nekavējoties informēt (telefoniski, elektroniski vai rakstveidā) viena otru par jebkādām grūtībām Līguma izpildes procesā, kas varētu aizkavēt savlaicīgu darbu veikšanu un Līguma izpildi.
	4. Puses apliecina, ka tām ir visas nepieciešamās pilnvaras un tiesības, lai slēgtu Līgumu, kā arī tām nav zināmi nekādi tiesiski vai faktiski šķēršļi vai iemesli, kas jebkādā veidā ietekmētu vai aizliegtu uzņemties Līgumā minēto pienākumu izpildi.
	5. Piegādātājs apliecina, ka ir iepazinies ar Līguma noteikumiem un atzinis tos par saistošiem un izpildāmiem. Piegādātājs apliecina, ka viņa rīcībā atrodas pietiekami daudz darbinieku un nepieciešamo materiālo resursu, kā arī citu līdzekļu, lai savlaicīgi un kvalitatīvi veiktu visus Līgumā noteiktos pienākumus.
4. **Pušu sadarbība un pilnvarotās personas**
	1. Līguma izpildei katra Puse norīko vienu vai vairākus pārstāvjus, kuru pienākums ir vadīt un sekot Līguma izpildei, tai skaitā pārbaudīt un pieņemt nodevumus, informēt par Līguma izpildi gan savu, gan otru Pusi.
	2. Pasūtītāja pārstāvis:
		1. \_\_\_\_\_\_\_\_\_\_\_\_\_\_\_\_\_\_\_;
	3. Piegādātāja pārstāvis:
		1. \_\_\_\_\_\_\_\_\_\_\_\_\_\_\_\_\_\_\_\_.
	4. Pārstāvju nomaiņas gadījumā otra Puse par to tiek rakstveidā informēta 3 (trīs) darba dienu laikā.
	5. Jebkurš oficiāls paziņojums, lūgums, pieprasījums vai cita informācija (izņemot tehniskas dabas informāciju) Līguma sakarā tiek iesniegta rakstveidā un tiek uzskatīta par iesniegtu vai nosūtītu tai pašā dienā, ja tā nosūtīta pa faksu vai pasūtītāja pārstāvja e-pasta adresi, vai nodota personīgi otrai Pusei. Ja paziņojums nosūtīts kā reģistrēts pasta sūtījums uz Līgumā norādītajām adresēm, tad uzskatāms, ka šāds sūtījums ir saņemts 5 (piektajā) dienā pēc tā nodošanas pastā.
5. **Pakalpojuma izpilde**
	1. Piegādātājs veic sertifikāciju un iesniedz sertifikācijas nodevumu ne vēlāk kā līdz 2017.gada 6.februārim.
	2. Piegādātājs veic divus periodiskos uzraudzības auditus sertifikāta uzturēšanai un iesniedz uzraudzības nodevumus līdz 2018.gada 10.februārim un 2019.gada 10.februārim.
6. **Pušu atbildība**
	1. Puses ir atbildīgas par savlaicīgu un precīzu Līguma noteikumu izpildi.
	2. Gadījumā, ja kāda no Pusēm neizpilda vai nepienācīgi pilda Līguma noteikumus, kā rezultātā otrai Pusei ir nodarīti tiešie zaudējumi, vainīgajai Pusei ir jāatlīdzina cietušajai Pusei nodarītais zaudējums pilnā apmērā.
	3. Gadījumā, ja Līguma summas samaksa tiek aizkavēta, Pasūtītājs maksā Piegādātājam līgumsodu, kura apmērs ir 0,2% (divas procenta desmitdaļas) dienā no laikā nesamaksātās Līguma summas (ieskaitot PVN), bet ne vairāk kā 10% no nesamaksātās summas.
	4. Gadījumā, ja Piegādātāja vainas dēļ tiek kavēts Līgumā noteiktais nodevumu iesniegšanas termiņš, Piegādātājs maksā līgumsodu, kura apmērs ir 0,2% (divas procenta desmitdaļas) dienā no laikā neiesniegtā nodevuma summas (ieskaitot PVN), bet ne vairāk kā 10% no laikā neiesniegtā nodevuma summas.
	5. Gadījumā, ja Piegādātājs aizstāj Iepirkumam iesniegtajā piedāvājumā uzrādīto un Līguma izpildē iesaistīto personālu bez rakstveida saskaņojuma ar Pasūtītāju, Piegādātājs maksā līgumsodu 100,00 EUR (viens simts euro) par katru šādu gadījumu.
	6. Līgumsoda samaksa neatbrīvo Puses no citu Līgumā paredzēto saistību izpildes, kā arī Pušu tiesības vērsties pret otru Pusi par zaudējumu atlīdzināšanu.
	7. Līgumsoda summa netiek ieskaitīta zaudējumu atlīdzībā.
7. **Konfidencialitātes nosacījumi**
	1. Konfidenciāla informācija nozīmē ierobežotas pieejamības informāciju un datus, t.sk., bet ne tikai, biznesa, Līgumā iesaistīto personu sensitīvos datus, komerciālu vai tehnisku informāciju un datus, ko viena Puse izpauž otrai Pusei saistībā ar Līgumu, neatkarīgi no šādas informācijas vai datu saglabāšanas vides.
	2. Neviena no Pusēm neizpauž konfidenciālu informāciju, kas saņemta no otras Puses Līguma spēkā esamības laikā. Šīs saistības paliek spēkā arī pēc Līguma izbeigšanas. Katra Puse šādu konfidenciālu informāciju izmantos vienīgi Līguma izpildes nolūkā. Neviena no Pusēm neizpaudīs nevienu šādu konfidenciālu informāciju trešajām personām (izņemot attiecīgās Puses darbiniekus, kam to nepieciešams zināt Līguma izpildes nodrošināšanai), iepriekš tam nesaņemot otras Puses rakstisku piekrišanu, un neizmantos to nesankcionēti.
	3. Puses ir atbildīgas par konfidencialitātes saistību ievērošanu, tai skaitā no jebkura darbinieka, apakšuzņēmēja, piegādātāja, saistītā uzņēmuma vai profesionālā konsultanta, kam informācija nepieciešama Līguma izpildes nodrošināšanai, vai kādas trešās personas, kurai Puses ir atļāvušas šādu konfidenciālu informāciju saņemt, puses.
	4. Katra Puse pret šādu konfidenciālo informāciju izturēsies ar to pašu rūpību kā attiecībā pret savu konfidenciālo informāciju.
	5. Konfidencialitātes saistības neattieksies uz informāciju:
		1. kas bija saņēmējas Puses rīcībā bez konfidencialitātes saistībām līdz tās saņemšanai no izpaudēja Puses;
		2. kas izpaušanas brīdī jau ir vispārpieejama vai vēlāk kļūst vispārpieejama bez konfidencialitātes saistības neizpildes no informācijas saņēmēja Puses;
		3. ko saņēmusī Puse ir likumīgi saņēmusi no trešās personas, kurai nav konfidencialitātes saistību, ar noteikumu, ka attiecīgā trešā persona nav pārkāpusi nevienas konfidencialitātes saistības attiecībā uz konkrēto konfidenciālo informāciju;
		4. kuras izpaušanas pienākums ir noteikts ar normatīvajiem aktiem.
	6. Informācija presei saistībā ar Līgumu iepriekš rakstveidā jāsaskaņo abām Pusēm.
	7. Līgums un tā grozījumu tiek publicēti Pasūtītāja tīmekļa mājaslapā saskaņā ar Publisko iepirkumu likuma 8.2 panta trīspadsmito daļu.
8. **Nepārvaramas varas apstākļi**
	1. Nepārvarama vara nozīmē jebkādu neparedzamu ārkārtas situāciju vai notikumu, kas ir ārpus Pušu kontroles un nav radušies to kļūdas vai nevērīgas rīcības rezultātā, kas kavē vienu no Pusēm veikt kādu no tās Līgumā noteiktajiem pienākumiem un no kuriem nav bijis iespējams izvairīties, veicot pienācīgus piesardzības pasākumus.
	2. Puse, kurai kļuvis neiespējami izpildīt tās saistības Līguma 8.1.apakšpunktā minēto apstākļu dēļ, 3 (trīs) darba dienu laikā mutiski informē otru Pusi par šādu apstākļu rašanos vai izbeigšanos un 5 (piecu) dienu laikā iesniedz rakstveida paziņojumu par minēto apstākļu rašanos vai izbeigšanos kopā ar pierādījumiem par nepārvaramas varas apstākļu iestāšanos. Ja paziņojums nav izdarīts paredzētajā laikā, vainīgā Puse zaudē tiesības atsaukties uz nepārvaramu varu.
	3. Nepārvaramas varas gadījumā Līgumā noteiktais termiņš, nepiemērojot līgumsoda aprēķinu, tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi.
9. **Strīdu izskatīšanas kārtība**
	1. Puses domstarpības, kas saistītas ar Līgumā paredzēto saistību izpildi, risina vienošanās ceļā. Vienošanos noformē rakstveidā.
	2. Ja Puses nevar 30 dienu laikā vienoties, strīdu nodod izskatīšanai Latvijas Republikas tiesā normatīvajos aktos noteiktajā kārtībā, piemērojot Latvijas Republikas normatīvos aktus. Tiesas vieta ir Rīgā.
	3. Pasūtītājs ir tiesīgs atkāpties no Līguma vienpusēji, ja:
		1. Piegādātājs ir sniedzis Iepirkuma un Līguma noteikumiem neatbilstošu Pakalpojumu, par ko ir sastādīts akts;
		2. Piegādātājs ir nokavējis Līgumā noteikto nodevumu iesniegšanas termiņu vairāk kā 30 (trīsdesmit) darba dienas.
	4. Vienpusējas atkāpšanās no Līguma gadījumā, Pasūtītājs ierakstītā vēstulē nosūta Piegādātājam paziņojumu par atkāpšanos no Līguma, pamatojoties uz Līguma 9.3.apakšpunktu un minot konkrētu atkāpšanās iemeslu. Ar nosūtīto paziņojumu Puses uzskata, ka Līgums ir izbeigts 5 (piektajā) dienā pēc tā nodošanas pastā.
	5. Pusēm rakstveidā vienojoties, Līgums var tikt izbeigts jebkurā laikā.
	6. Strīdi vai domstarpības Pušu starpā neatbrīvo tās no saistību, kas noteiktas Līgumā, izpildes.
10. **Noslēguma noteikumi**
	1. Līgums stājas spēkā dienā, kad to parakstījušas abas Puses, un ir spēkā līdz Līgumā paredzēto saistību pilnīgai izpildei.
	2. Puses ar saviem parakstiem apliecina, ka viņām ir saprotams Līguma saturs un nozīme, atzīst Līgumu par pareizu un labprātīgi vēlas to pildīt.
	3. Katrai Pusei ir nekavējoties, bet ne vēlāk kā 3 (trīs) darba dienu laikā, jāziņo otrai Pusei par savas juridiskās adreses vai norēķinu rekvizītu maiņu.
	4. Pušu reorganizācija vai to vadītāju maiņa nevar būt par pamatu Līguma pārtraukšanai vai izbeigšanai. Gadījumā, ja kāda no Pusēm tiek reorganizēta vai likvidēta, tiek mainīts to vadītājs, Līgums paliek spēkā un tā nosacījumi ir saistoši Puses tiesību un saistību pārņēmējam. Puses brīdina viena otru par šādu apstākļu iestāšanos vienu mēnesi iepriekš.
	5. Līguma izpilde notiek atbilstoši Līgumā, Iepirkuma tehniskajā specifikācijā un Piegādātāja Iepirkumam iesniegtajā piedāvājumā paredzētajā kārtībā. Domstarpību gadījumā dokumentiem secība un prioritāte tiek noteikta atbilstoši šajā punktā minētajam
	6. Par Līguma grozījumiem un papildinājumiem Puses vienojas rakstveidā un saskaņā ar Publisko iepirkumu likuma 67.1 pantā noteikto. Grozījumi un papildinājumi stājas spēkā pēc to abpusējas parakstīšanas, un tie kļūst par Līguma neatņemamu sastāvdaļu.
	7. Līgums sagatavots latviešu valodā uz 5 (piecām) lapaspusēm un parakstīts 2 (divos) eksemplāros ar vienādu juridisko spēku, katrai Pusei pa vienam eksemplāram.
11. **Pušu rekvizīti un paraksti**

|  |  |
| --- | --- |
| Pasūtītājs: |  Piegādātājs: |
| Valsts kase |  |
| Reģ. Nr. 90000597275Konts: LV06TREL2130051005000Valsts kase, kods: TRELLV22. |  |
| \_\_\_\_\_\_\_\_\_\_\_\_\_\_\_\_\_\_\_\_\_\_ |  |
| K.Āboliņš |  |